Iere sonder Seán O’Brien na WB | Netwerk24
Iere sonder Seán O’Brien na WB
27 Mei 2019 08:57
Seán O’Brien (links) in Februarie in aksie teen Italië in ’n wedstryd in die Sesnasiesreeks in Rome. Foto: Getty Images
Die 32-jarige O’Brien, ’n losvoorspeler, sal binnekort ’n operasie aan sy heup ondergaan, lui ’n verklaring op sy klubspan, Leinster, se webtuiste.
O’Brien, wat aanstaande seisoen vir die Engelse klubspan London Irish sal speel, was nie deel van Leinster se wenspan wat die naweek die Pro14-titel ’n tweede agtereenvolgende jaar verower het nie. Leinster het die Glasgow Warriors met 18-15 in die eindstryd in Glasgow verslaan.
Sy besering sal ’n gevoelige slag vir die Iere se breier, Joe Schmidt, wees.
Dié boorling van Carlow het Ierland reeds in 56 toetse verteenwoordig.
Die Wêreldbeker-toernooi begin op 20 September in Japan. – Sportredaksie
Meer oor: Joe Schmidt | Ierland | Japan | Leinster
'WB-glorie binne ons bereik'
Wallis spel gevaar vir WB-toernooi
Wallis pleeg kuikenmoord teen Ierland